Príloha č. 1
k nariadeniu vlády č. …/2006 Z.z.

Požiadavky na denné osvetlenie pracovísk

1.	Vo  vnútorných priestoroch alebo v ich funkčne vymedzených častiach s dlhodobým pobytom zamestnancov sú najnižšie prípustné  hodnoty činiteľa dennej osvetlenosti

a)	pri bočnom osvetlení	Dmin  =  1,5 %,
b)	pri hornom a kombinovanom osvetlení	Dmin  =  1,5 %  a   Dm = 3 %,
kde
Dmin     je minimálna hodnota činiteľa dennej osvetlenosti na porovnávacej rovine   [%]
Dm	je priemerná hodnota činiteľa dennej osvetlenosti na porovnávacej rovine    [%]
Ostatné svetelno-technické požiadavky sa zabezpečujú podľa tejto technickej normy: 
STN 73 0580-1 Denné osvetlenie budov. Časť 1: Základné požiadavky.

2.	V pracovných priestoroch, kde zamestnanci vykonávajú  zrakovo náročné činnosti, sa miesta zrakových úloh umiestňujú do zón s vyššími hodnotami činiteľa dennej osvetlenosti (napríklad  bližšie k osvetľovacím otvorom) alebo sa miesta zrakových úloh prisvetľujú umelým svetlom. Ak sú dosiahnuté najnižšie prípustné hodnoty činiteľa dennej osvetlenosti, nepovažuje sa prisvetľovanie za združené osvetlenie. 

3.	Požiadavky na čistenie osvetľovacích otvorov a svetlo odrážajúcich plôch na pracovisku ustanovuje osobitný predpis.)